สำนักงานปศุสัตว์ จ.แม่ฮ่องสอน จัดอบรมเพื่อสร้างและพัฒนาศักยภาพอาสาสมัครปศุสัตว์ ด้านโรคสุนัข โรคพิษสุนัขบ้า
สำนักงานปศุสัตว์จังหวัดแม่ฮ่องสอน จัดอบรมเพื่อสร้างและพัฒนาศักยภาพอาสาสมัครปศุสัตว์ ด้านโรคสุนัข โรคพิษสุนัขบ้า
วันนี้ (14 ก.พ. 61) สำนักงานปศุสัตว์จังหวัดแม่ฮ่องสอน จัดอบรมเพื่อสร้างและพัฒนาศักยภาพอาสาสมัครปศุสัตว์ ด้านโรคสุนัข โรคพิษสุนัขบ้า โดยมีเจ้าหน้าที่จากองค์การบริหารส่วนตำบลในพื้นที่อำเภอขุนยวม และอำเภอเมืองแม่ฮ่องสอน จำนวน 30 คน เข้าร่วมการอบรมที่สำนักงานปศุสัตว์จังหวัดแม่ฮ่องสอน ภายใต้ยุทธศาสตร์การดำเนินโครงการสัตว์ปลอดโรค คนปลอดภัยจากพิษสุนัขบ้า ตามพระปณิธานสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เพื่อสร้างอาสาปศุสัตว์รุ่นใหม่และพัฒนาอาสาปศุสัตว์เดิมที่มีอยู่แล้วให้มีความรู้ ความเข้าใจและมีทักษะในการปฏิบัติงานด้านการเฝ้าระวังป้องกันและควบคุมโรคพิษสุนัขบ้าให้ครอบคลุมทุกพื้นที่และบูรณาการการกำจัดโรคพิษสุนัขบ้าอย่างยั่งยืน ในรูปแบบของประชารัฐโดยความร่วมมือจากภาครัฐ เอกชนและประชาชน 
โรคพิษสุนัขบ้า เกิดจากเชื้อไวรัส มีสัตว์เลี้ยงลูกด้วยนม เช่น สุนัขและ แมว เป็นพาหะนำโรคเป็น การป้องกัน ควรนำสุนัขและแมว ฉีดวัคซีนป้องกันโรคพิษสุนัข ทุกปี จังหวัดแม่ฮ่องสอน มีประชากรสุนัขที่มีเจ้าของ 21,14 7 ตัว ไม่มีเจ้าของ 117 ตัวแมวมีเจ้าของ 9,006 ตัว ไม่มีเจ้าของ 106 ตัว ในปี 2560 ดำเนินการฉีดวัคซีนป้องกันโรคพิษสุนัขบ้าในสุนัขแล้วจำนวน 7 ,623 ตัว แมวจำนวน 2,711 ตัว